《十洲草亭十首和玉田韵 其七》
明代·霍与瑕

风和日暖到天台，千树桃花杂草莱。玉女捧卮开夜宴，洞箫吹草上瑶台。

五铢雾縠香生袂，七宝云筝毊绝埃。堪笑刘郎凡骨重，来游此地却思回。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。